Preilos kopa

Preilos kopa (kitaip Preilos kalnas, Menininkų kopa) – kopa Neringoje, iškilusi pietinėje Preilos dalyje, Didžiajame Kuršių nerijos kopagūbryje. Aukštis – 53 metrai. Šioje nerijos dalyje Didysis kopagūbris yra žalias: jo viršūnes dengia kalnapušynai, o šlaitus ir tarpkopes – paprastųjų pušų miškai, kurių dauguma buvo sodinti.

Nuo Preilos kopos atsiveria reginys į Preilos ragus ir marias, tolumoje matyti Ventės ragas, Karvaičių kopa, Grobšto ragas.

 Istorija 

Tarybiniu laikotarpiu ant Preilos kopos mėgdavo tapyti keli dailininkai, todėl tarp preiliškių prigijo ir antras jos pavadinimas – Menininkų kopa.Preilos kopa, visitneringa.com 2014 m., saugant gyvenvietes nuo gaisrų, šalia Preilos iškirsta kalnapušių juosta, atsivėrė reginiai nuo Preilos kopos. 2020–2021 m. į kopą įrengti laiptai.Naujas traukos objektas Preiloje: nuo kopos atsiveria marių ragai, didysis kopagūbris, net Kaliningrado sritis, lrt.lt

 Šaltiniai 

Kategorija:Lietuvos kopos
Kategorija:Neringos savivaldybė
Kategorija:Preila